gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Leiceaga lamenta a "pobreza de análise" do discurso co que Feijoo pide a confianza
Sábado, 01 de outubro de 2022
O voceiro parlamentario do PSdeG, Xaquín Fernández Leiceaga, tamén se laiou da "ausencia de referencia a problemas cruciais" no discurso de Feijoo e da "ocultación do positivo da herdanza recibida".
Redacción - 15:45 16/04/2009
Tags: Fernández Leiceaga Parlamento
"Cando un conservador como vostede di renunciar á ideoloxía, a experiencia dinos que o que sucede é que non pode amosala á opinión pública, que ten axenda agochada", agoirou o voceiro dos socialistas na súa avaliación do discurso de investidura de Alberto Núñez Feijoo.
"Cítolle a Risco: Menos política e máis administración é fórmula de despotismo ilustrado enarbolada por tantos reaccionarios", comentou, de paso que contrapoñía o argumentario do líder do PP ás iniciativas do PsdeG que, defendeu, baséanse nun proxecto "de reformismo progresista, de galeguismo cívico, defensa das liberdades públicas, igualdade, dereitos sociais, sustentabilidade" e na defensa dun sector público "potente". "Vostede vai gobernar co menor respaldo relativo de todos os gobernos autonómicos nos últimos vinte anos", apuntou Xaquín Fernández Leiceaga, chamando a Feijoo a respectar unhas bancadas da oposición que reúne máis votos ca o PP.
"Vostede recibe unha Galiza mellor"
En plena crise, o ámbito económico, especialidade do voceiro socialista, foi obxecto dunha ampla disección por parte de Fernández Leiceaga quen dixo ver na alocución do candidato presidencial a intención de "botar balóns fóra" trasladando o discurso co que atacaba o bipartito ao ataque á goberno español. "Non substitúa Touriño por Zapatero e siga coa mesma canción, porque vai xestionar recursos equivalentes ao 20% do PIB galego: faga de presidente da Xunta", recomendoulle. Nesa liña, o voceiro socialista acusou a Feijoo de interpretar erroneamente os indicadores económicos e repasou en particular as cifras de paro para subliñar que o novo executivo "recibe unha Galiza que resiste mellor que o conxunto do Estado en termos de crecemento económico e desemprego".
Por outro lado, Leiceaga convidou o vindeiro Goberno a unha tripla actuación, baseada no reestabelecemento da solvencia financeira e a liquidez a través, entre outros, dunha reformulación do Igape; do impulso fiscal a través do gasto en investimento, "só o gasto público pode ser un punto de apoio sólido para mover a economía"; e do reforzo das políticas sociais. A extensión autonómica da cobertura do paro, o acordo co goberno español para a ampliación da cobertura de desemprego, ou a modernización do tecido produtivo foron outras achegas realizadas polo PSdeG nesta xornada.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto